RO
L 141/44
Jurnalul Oficial al Uniunii Europene
31.5.2023
DECIZIA DE PUNERE ÎN APLICARE (UE) 2023/1053 A COMISIEI din 30 mai 2023 de stabilire a normelor de aplicare a Regulamentului (UE) 2023/588 al Parlamentului European și al Consiliului în ceea ce privește cerințele operaționale pentru serviciile guvernamentale furnizate în cadrul Programului Uniunii privind conectivitatea securizată și al portofoliului său de servicii
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2023/588 al Parlamentului European și al Consiliului din 15 martie 2023 de instituire a Programului Uniunii privind conectivitatea securizată pentru perioada 2023-2027 (1), în special articolul 9 alineatul (2) și articolul 10 alineatele (4) și (5), întrucât: (1)
Programul Uniunii privind conectivitatea securizată, instituit prin Regulamentul (UE) 2023/588, are obiectivul de a asigura furnizarea și disponibilitatea pe termen lung a unui acces neîntrerupt la nivel mondial la servicii de comunicații prin satelit securizate, autonome, fiabile și eficiente din punctul de vedere al costurilor pentru utilizatorii guvernamentali, prin instituirea unui sistem de conectivitate securizat sub control civil.
(2)
Cerințele operaționale ale Programului Uniunii privind conectivitatea securizată ar trebui stabilite sub forma unor specificații tehnice și planuri de punere în aplicare pentru serviciile guvernamentale legate în special de gestionarea crizelor, de supraveghere și de gestionarea infrastructurilor esențiale, inclusiv în ceea ce privește rețelele de comunicare diplomatice și în materie de apărare, precum și pentru alte necesități ale utilizatorilor guvernamentali.
(3)
Ar trebui stabilit portofoliul de servicii pentru serviciile guvernamentale, inclusiv pentru serviciile limitate la utilizatorii autorizați de autoritățile publice bazate pe infrastructura guvernamentală, precum și pentru serviciile destinate utilizatorilor guvernamentali bazate pe infrastructura comercială, cum ar fi serviciile securizate, la nivel mondial, cu latență redusă sau serviciile de bandă îngustă la nivel mondial.
Portofoliul de servicii pentru serviciile guvernamentale ar trebui să țină seama de portofoliul de servicii al serviciilor guvernamentale de comunicații prin satelit („GOVSATCOM”) instituit în cadrul Regulamentului (UE) 2021/696 al Parlamentului European și al Consiliului (2).
(4)
Măsurile prevăzute în prezenta decizie sunt conforme cu avizul comitetului programului instituit prin articolul 107 din Regulamentul (UE) 2021/696, în configurația GOVSATCOM,
ADOPTĂ PREZENTA DECIZIE:
Articolul 1 Portofoliul de servicii pentru serviciile guvernamentale furnizate în cadrul Programului Uniunii privind conectivitatea securizată (1) Sistemul de punere în aplicare a Programului Uniunii privind conectivitatea securizată este conceput astfel încât să furnizeze sau să permită furnizarea următoarelor servicii de comunicații prin satelit: (a) următoarele servicii oferite utilizatorilor guvernamentali pe baza infrastructurii guvernamentale: (i) serviciul #1: un serviciu robust la nivel mondial cu latență redusă; (ii) serviciul #2: o retransmisie de date spațiale; (1) JO L 79, 17.3.2023, p. 1.
(2) Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr.
912/2010, (UE) nr.
1285/2013 și (UE) nr.
377/2014 și a Deciziei nr.
541/2014/UE (JO L 170, 12.5.2021, p. 69).